UNIVERSITATEA „ȘTEFAN CEL MARE” DIN SUCEAVA

FACULTATEA DE ISTORIE ȘI GEOGRAFIE

**BURSE DE PERFORMANȚĂ**

**LA NIVELUL FACULTĂȚII PENTRU ANUL UNIV. 2020-2021**

Dosarelor pentru bursa de merit, performanță se depun la Secretariatul Facultății în **până la data 17.03.2021**

**Extras din ”Regulamentul cadru privind acordarea burselor pentru studenţii de la ciclurile de studii licenţă şi masterat”**

**Art. 6.**

Art. 6. (1) Bursa de performanţă se atribuie, la cerere, pe baza rezultatelor deosebite la învăţătură, respectiv studenţilor care au cele mai mari medii din acelaşi an de studiu la un program de studii şi au obţinut performanţe ştiinţifice, inovaţii şi brevete, pe baza metodologiilor specifice ale facultăţilor (Anexa 1).

(2) Condiţia de obţinere a unei burse de performanţă este ca studentul să fie integralist la începutul fiecărui semestru, conform definiţiilor din preambulul acest regulament.

(3) Bursa de performanţă se poate acorda numai începând cu anul al doilea de studiu de licenţă.

(4) Studenţii anului I de la învăţământul universitar ciclul masterat pot beneficia din anul I de bursă de performanţă pe baza rezultatelor deosebite la învăţătură şi dacă au obţinut performanţe ştiinţifice, inovaţii şi brevete, la programul de licenţă, dacă aceste rezultate au ca afiliere USV.

(5) Pentru obţinerea bursei de performanţă, studenţii vor întocmi un dosar în care se vor prezenta rezultatele performanţelor ştiinţifice obţinute (diplome, copii după brevete etc.). Se vor lua în considerare numai activităţile desfăşurate de candidat în ultimele 12 luni la data depunerii dosarului. Dosarul pentru obţinerea bursei de performanţă se depune la secretariatul facultăţii. Termenul de depunere a dosarelor va fi stabilitşi comunicat studenţilor. Analiza, aprobarea dosarelor şi organizarea concursului se vor face de către CABF.

(6)În cazul punctajelor egale, departajarea se poate face pe baza următoarelor criterii luate în considerare în ordinea următoare: 1. media ponderată din anul precedent; 2. publicaţii, brevete, participarea la manifestări ştiinţifice, conferinţe, simpozioane, concursuri studenţeşti, seminarii ştiinţifice în semestrul precedent; 3. nota obţinută la materia cu cele mai multe credite; dacă egalitatea persistă se va lua în considerare următoarea disciplină cotată cu cele mai multe credite. Acest criteriu se va aplica până la realizarea departajării. În situaţia în care există mai multe discipline cu acelaşi număr de credite, se vor lua în considerare toate aceste discipline.

(7) Bursa de performanţă se acorda pe durata anului universitar, conform legislaţiei în vigoare. Valoarea burselor se va aproba de CA, pe baza propunerilor primite de la facultăţi, avizate de Consiliul facultăţii, cu încadrarea în limitele stabilite de Senat.

**Dosarul va conține următoarele documente:**

1. Cerere – tip
2. Documente doveditoare pentru aprecierea activităţii culturale, ştiinţifice, artistice sportive;
3. CV;
4. Grilă punctaj pentru aprecierea activităţii ştiinţifice/cultural/artistice/sportive în vederea acordării bursei de performanţă, de merit şi de excelenţă „Ştefan cel Mare” din Suceava (**postata la AFISIERUL FIG**);